Man sterf in helikopter-ongeluk | Maroela Media
'n Man is Donderdag dood nadat die helikopter waarin hy was op 'n skoolperseel in die Wes-Kaap neergestort het.
Russel Meiring, woordvoerder van ER24, het gesê paramedici het omstreeks 12:00 op die toneel aangekom waar ander dienste reeds teenwoordig was.
Paramedici het die man, wat die enigste insittende in die helikopter was, ondersoek. "Hy het verskeie ernstige beserings opgedoen en is op die toneel dood verklaar." Volgens Meiring het die helikopter glo kragdrade getref voor dit neergestort het.
Richard Bosman, uitvoerende direkteur van die departement veiligheid en sekerheid vir die Stad Kaapstad, het gesê die helikopter het op die Hoërskool Nomzamo se perseel naby die Strand neergestort. "Onverwachtweg is gesluit tussen die N2 en die verkeerssirkel in Simonstraat."